b'\n_START_ARTICLE_\nLietuvos muzikos ir teatro akademija\n_START_SECTION_\nFakultetai\n_START_PARAGRAPH_\nAkademijoje veikia 3 fakultetai:\n_START_SECTION_\nIstorija\n_START_PARAGRAPH_\nMuzikos mokymo Lietuvoje i\xc5\xa1takos siekia XIV a. ir sietinos su muzik\xc5\xb3 profesional\xc5\xb3 rengimu Lietuvos Did\xc5\xbeiojoje Kunigaik\xc5\xa1tyst\xc4\x97je. XVII a. muzik\xd0\xb0 prad\xc4\x97ta d\xc4\x97styti Vilniaus universitete. 1667\xc2\xa0m. universiteto prof. \xc5\xbdygimantas Liauksminas i\xc5\xa1leido pirm\xc4\x85 Lietuvoje nat\xc5\xb3 ra\xc5\xa1to ir giedojimo vadov\xc4\x97l\xc4\xaf \xe2\x80\x9eArs et praxis musicae\xe2\x80\x9c (Muzikos mokslas ir praktika). Muzikos mokyklas i\xc5\xa1laik\xc4\x97 kai kurie Lietuvos didik\xc5\xb3 dvarai, Vilniuje XIX a. pab.\xc2\xa0\xe2\x80\x93 XX a. pr. veik\xc4\x97 Rus\xc5\xb3 muzikos draugijos mokykla, b\xc5\xabta priva\xc4\x8di\xc5\xb3 mokykl\xc5\xb3._NEWLINE_Lietuvos muzikos akademijos pamatu tapo 1919\xc2\xa0m. Juozo Naujalio Kaune \xc4\xafsteigta muzikos mokykla. Per de\xc5\xa1imtmet\xc4\xaf ji pasiek\xc4\x97 auk\xc5\xa1tosios mokyklos lyg\xc4\xaf ir 1933\xc2\xa0m. buvo reorganizuota \xc4\xaf Kauno konservatorij\xc4\x85. Pirmuoju konservatorijos direktoriumi buvo kompozitorius Juozas Gruodis._NEWLINE_Sovietme\xc4\x8diu (1944\xe2\x80\x931991\xc2\xa0m.) nuo 1945\xc2\xa0m. buvo \xc4\xafsteigta Vilniaus konservatorija. Jos direktoriumi buvo paskirtas kompozitorius ir muzikologas Jonas Bendorius. 1949\xc2\xa0m. abi \xc5\xa1alyje veikusios konservatorijos (Kauno ir Vilniaus) buvo sujungtos \xc4\xaf bendr\xc4\x85 Lietuvos valstybin\xc4\x99 konservatorij\xc4\x85 Vilniuje. Konservatorijos rektoriais buvo: pianistas prof. Jurgis Karnavi\xc4\x8dius, kompozitorius prof. Vytautas Lauru\xc5\xa1as (nuo 1983\xc2\xa0m.) ir muzikologas prof. dr. Juozas Antanavi\xc4\x8dius (nuo 1994\xc2\xa0m.)._NEWLINE_Iki 1952\xc2\xa0m. konservatorija reng\xc4\x97 tik muzikus, o v\xc4\x97liau\xc2\xa0\xe2\x80\x93 ir teatro specialistus. Decentralizuojant specialist\xc5\xb3 rengim\xc4\x85 1989\xc2\xa0m. buvo \xc4\xafsteigtas konservatorijos Kauno fakultetas, kuriam vadovauti pakviestas prorektorius prof. pianistas Ramutis \xc4\x8cepinskas. Kauno fakultete buvo rengiami muzikos atlik\xc4\x97jai ir muzikos mokytojai. 2011\xc2\xa0m. Kauno fakultetas integruotas \xc4\xaf Vytauto Did\xc5\xbeiojo universitet\xc4\x85._NEWLINE_1992\xc2\xa0m. atkurtosios nepriklausomos Lietuvos valstyb\xc4\x97s Auk\xc5\xa1\xc4\x8diausios Tarybos Prezidiumo (Atkuriamojo Seimo Prezidiumo) nutarimu (Nr. I-2711, 1992-05-20) Lietuvos valstybin\xc4\x97 konservatorija buvo pavadinta Lietuvos muzikos akademija (LMA)._NEWLINE_2004\xc2\xa0m. Lietuvos muzikos akademija pervadinta \xc4\xaf Lietuvos muzikos ir teatro akademij\xc4\x85 (LMTA)._NEWLINE_Konservatorijos pavadinimas \xc5\xa1iuo metu priklauso auk\xc5\xa1tesniojo mokslo \xc4\xafstaigos status\xc4\x85 turin\xc4\x8diai meno mokyklai\xc2\xa0\xe2\x80\x93 Vilniaus Juozo Tallat-Kelp\xc5\xa1os konservatorijai._NEWLINE_2018\xc2\xa0m. liepos 1 d. prie LMTA prijungta KU men\xc5\xb3 akademija.\n_START_SECTION_\nVeikla\n_START_PARAGRAPH_\nPer 70 met\xc5\xb3 Lietuvos muzikos ir teatro akademij\xc4\x85 baig\xc4\x97 daugiau nei 9000 specialist\xc5\xb3._NEWLINE_Lietuvos muzikos ir teatro akademija kasmet surengia apie 400 vie\xc5\xa1\xc5\xb3 nemokam\xc5\xb3 koncert\xc5\xb3, taip pat rengia spektaklius, tarptautinius seminarus, festivalius, konkursus, dalyvauja tarptautin\xc4\x97se programose ir projektuose. Kiekvienais metais de\xc5\xa1imtys Lietuvos muzikos akademijos aukl\xc4\x97tini\xc5\xb3, pedagogais dirban\xc4\x8di\xc5\xb3 meninink\xc5\xb3, \xc4\xafvairi\xc5\xb3 kolektyv\xc5\xb3 ir j\xc5\xb3 vadov\xc5\xb3 aplanko daugel\xc4\xaf u\xc5\xbesienio \xc5\xa1ali\xc5\xb3, garsina Lietuvos vard\xc4\x85 pasaulyje.'